CELEX: 32016R0248
Language: et
Date: 2015-12-17 00:00:00
Title: Komisjoni rakendusmäärus (EL) 2016/248, 17. detsember 2015, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses liidu toetusega, mida antakse koolipuuvilja ja kooliköögivilja kava raames puu- ja köögivilja, töödeldud puu- ja köögivilja- ning banaanitoodete tarnimiseks ja jagamiseks, ning määratakse kindlaks kõnealuse toetuse soovituslik jaotus

23.2.2016   
            
            
               ET
            
            
               Euroopa Liidu Teataja
            
            
               L 46/8
            
         KOMISJONI RAKENDUSMÄÄRUS (EL) 2016/248,
   17. detsember 2015,
   millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses liidu toetusega, mida antakse koolipuuvilja ja kooliköögivilja kava raames puu- ja köögivilja, töödeldud puu- ja köögivilja- ning banaanitoodete tarnimiseks ja jagamiseks, ning määratakse kindlaks kõnealuse toetuse soovituslik jaotus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 25,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (2) eriti selle artikli 62 lõike 2 punkte a–d ja artikli 64 lõike 7 punkti a,
   võttes arvesse nõukogu 16. detsembri 2013. aasta määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, (3) eriti selle artikli 5 lõike 2 teist lõiku,
   ning arvestades järgmist:
   
               (1)
            
            
               Määrusega (EL) nr 1308/2013 asendati nõukogu määrus (EÜ) nr 1234/2007 (4) ning selles on sätestatud uued eeskirjad seoses koolipuuvilja ja kooliköögivilja kavaga (edaspidi „kava”). Samuti anti selle määrusega komisjonile õigus võtta kõnealuses küsimuses vastu delegeeritud õigusakte ja rakendusakte. Selleks et tagada kava sujuv toimimine uues õigusraamistikus, tuleb nimetatud õigusaktidega võtta vastu teatavad eeskirjad. Kõnealuste õigusaktidega tuleks asendada komisjoni määrus (EÜ) nr 288/2009, (5) mis on kehtetuks tunnistatud delegeeritud määrusega (EL) 2016/247 (6).
            
         
               (2)
            
            
               Määruse (EL) nr 1308/2013 artikli 23 lõike 2 kohaselt peavad kavas osaleda soovivad liikmesriigid eelnevalt välja töötama selle rakendamise strateegia. Selleks et saaks hinnata kava rakendamist, tuleks kindlaks määrata strateegia elemendid.
            
         
               (3)
            
            
               Tõrgeteta asjaajamise ja eelarvehalduse huvides peaksid kava rakendavad liikmesriigid taotlema liidu toetust igal aastal ja tuleks kindlaks määrata taotluses sisalduvad andmed.
            
         
               (4)
            
            
               Lisaks toetusetaotluste sisule ja selle esitamise sagedusele tuleks kindlaks määrata taotluste esitamise eeskirjad. Samuti on vaja täpsustada, milline tõendusmaterjal tuleb toetusetaotlusele lisada. Veel tuleks ette näha pädeva asutuse kohaldatavad karistused, kui toetusetaotlus esitatakse pärast tähtaega.
            
         
               (5)
            
            
               Täiendavalt tuleks selgitada toetuse maksmise tingimusi, võttes arvesse toodete tarnimiseks ja jagamiseks antavat toetust ning järelevalveks ja hindamiseks, reklaamiks ja kaasnevateks meetmeteks antavat toetust. Tuleks kindlaks määrata selliste tõendavate dokumentide sisu, mis tuleb toetuse saamiseks lisada igale toetusetaotlusele.
            
         
               (6)
            
            
               Kava tõhususe hindamiseks peaksid liikmesriigid kontrollima ja hindama kava rakendamist ning saatma komisjonile oma tulemused ja tähelepanekud. Selguse huvides on asjakohane määrata kindlaks komisjonile hindamisaruandest ja järelevalve tulemustest teatamise tähtaeg. Komisjon peaks need dokumendid avaldama.
            
         
               (7)
            
            
               Liidu finantshuvide kaitsmiseks tuleks võtta asjakohaseid kontrollmeetmeid, et võidelda eeskirjade eiramise ja pettuste vastu. Kõnealused kontrollmeetmed peaksid hõlmama täielikku halduskontrolli, millele lisanduvad kohapealsed kontrollid. Tuleks kindlaks määrata selliste kontrollmeetmete ulatus, sisu, ajakava ja aruandlus, et tagada võrdne ja ühtne lähenemisviis liikmesriikide vahel, võttes arvesse kava erisugust rakendamist liikmesriikides.
            
         
               (8)
            
            
               Alusetult makstud summad tuleks tagasi nõuda vastavalt komisjoni rakendusmäärusele (EL) nr 809/2014 (7).
            
         
               (9)
            
            
               Määruse (EL) nr 1308/2013 artikli 23 lõike 10 kohaselt peab üldsus olema piisavalt teadlik liidu rahalisest toetusest kõnealusele kavale. Lisaks delegeeritud määruses (EL) 2016/247 plakatit käsitlevatele sätetele on asjakohane kehtestada kava avalikustamise ja liidu embleemi kasutamise eeskirjad. Samuti on asjakohane lubada ajutiselt kasutada praegusi plakateid ja muid reklaamivahendeid teatava aja jooksul.
            
         
               (10)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala ja mõiste
   1.   Käesoleva määrusega kehtestatakse määruste (EL) nr 1308/2013 ja (EL) nr 1370/2013 rakenduseeskirjad seoses liidu toetusega, mida antakse puu- ja köögivilja, töödeldud puu- ja köögivilja- ning banaanitoodete (edaspidi „tooted”) tarnimiseks ja jagamiseks lastele, ning teatavate sellega seotud kuludega koolipuuvilja ja kooliköögivilja kava (edaspidi „kava”) raames, millele on osutatud määruse (EL) nr 1308/2013 artiklis 23.
   2.   Kava kohaldamisel tähendab mõiste „õppeaasta” ajavahemikku 1. augustist kuni järgmise aasta 31. juulini.
   Artikkel 2
   Liikmesriigi strateegia
   1.   Liikmesriigi strateegia, millele on osutatud määruse (EL) nr 1308/2013 artikli 23 lõikes 2 ja delegeeritud määruse (EL) 2016/247 artiklis 2, peab sisaldama vähemalt järgmisi elemente:
   
               a)
            
            
               geograafiline ja haldustasand, kus kava rakendatakse;
            
         
               b)
            
            
               strateegia kestus;
            
         
               c)
            
            
               toodete tarbimisega seotud teave, kui see on olemas;
            
         
               d)
            
            
               tegevuseesmärgid kava raames ja saavutatavad eesmärgid;
            
         
               e)
            
            
               kui olemasolevat riiklikku koolikava laiendatakse või tõhustakse liidu rahaliste vahendite kasutamise toel, siis kava lisandväärtuse tagamiseks ettenähtud kord;
            
         
               f)
            
            
               hinnanguline eelarve või protsentuaalne osa eelarvest kava peamiste elementide jaoks;
            
         
               g)
            
            
               sihtrühmad;
            
         
               h)
            
            
               kava raames tarnitavate toodete loetelu;
            
         
               i)
            
            
               kaasnevate meetmete eesmärgid ja sisu;
            
         
               j)
            
            
               kirjeldus asjaomaste sidusrühmade kaasamise viisidest;
            
         
               k)
            
            
               teave toodete jagamise korra ja tarnijate valikumenetluste kohta;
            
         
               l)
            
            
               liidu toetuse avalikustamise kord, sealhulgas juhud, kui strateegiaga on lubatud tavapärase koolitoidu söömine üheaegselt kava kohaselt rahastatud toodete tarbimisega;
            
         
               m)
            
            
               delegeeritud määruse (EL) 2016/247 artikli 8 kohaselt kava seire ja hindamise ning käesoleva määruse artiklite 7 ja 8 kohaselt kava kontrollimise struktuurid ja vormid.
            
         2.   Komisjon avaldab liikmesriikide strateegiad.
   Artikkel 3
   Liikmesriikide esitatud toetusetaotlused
   Liikmesriigid esitavad toetusetaotlused järgmise õppeaasta kohta iga aasta 31. jaanuariks. Toetusetaotlused sisaldavad järgmist teavet:
   
               a)
            
            
               lisas sätestatud toetuse soovituslik jaotus;
            
         
               b)
            
            
               taotletav kogusumma, kui ei soovita kasutada soovitusliku jaotuse kogusummat;
            
         
               c)
            
            
               soov kasutada soovituslikust jaotusest suuremat summat ja taotletavat maksimaalset lisasummat, kui täiendavad vahendid on olemas;
            
         
               d)
            
            
               taotletav kogusumma.
            
         Käesolevas artiklis osutatud summad väljendatakse eurodes.
   Artikkel 4
   Toetuse taotlejate esitatud toetusetaotlused
   1.   Liikmesriigid määravad kindlaks toetusetaotluste vormi, sisu ja esitamise sageduse vastavalt oma strateegiale ja lõigetes 2–7 sätestatud eeskirjadele.
   2.   Toetusetaotlused seoses toodete tarnimise ja jagamisega peavad sisaldama vähemalt järgmist teavet:
   
               a)
            
            
               jagatavate toodete kogused;
            
         
               b)
            
            
               selliste haridusasutuste või -ametite nimi ja aadress või identifitseerimisnumber, kellele kõnealused kogused jagati;
            
         
               c)
            
            
               laste arv, kes käivad korrapäraselt vastavas haridusasutuses, millel toetusetaotlusega hõlmatud ajavahemikul on õigus saada kavaga hõlmatud tooteid.
            
         3.   Toodete tarnimise ja jagamisega seotud toetusetaotlused hõlmavad kuni viie kuu pikkusi ajavahemikke.
   4.   Toetusetaotlused tuleb esitada kolme kuu jooksul pärast taotluses esitatud ajavahemiku lõppu.
   5.   Artikli 6 lõike 2 kohase hindamisaruandega seotud toetusetaotlused esitatakse ühe kuu jooksul alates kõnealuse aruande esitamise kuupäevast, nagu on osutatud kõnealuses lõikes.
   6.   Kui lõigetes 4 ja 5 osutatud tähtaega ületatakse vähem kui 60 päeva võrra, siis toetust makstakse, kuid seda vähendatakse järgmiselt:
   
               a)
            
            
               5 % võrra, kui tähtaega ületatakse 1–30 päeva;
            
         
               b)
            
            
               10 % võrra, kui tähtaega ületatakse 31–60 päeva;
            
         Kui tähtaega ületatakse rohkem kui 60 päeva, vähendatakse toetust iga järgneva päeva kohta 1 % võrra, mis on arvutatud jääksummalt.
   7.   Toetusetaotluses esitatud summasid tõendavates dokumentides tuleb esitada toodete hind, tarnitud materjal või osutatud teenused koos maksetõendi või samaväärse dokumendiga. Liikmesriigid täpsustavad dokumendid, mis lisatakse toetusetaotlustele.
   Järelevalveks ja hindamiseks, reklaamiks ja kaasnevateks meetmeteks antava toetuse taotluste puhul tuleb tõendavates dokumentides esitada rahaliste vahendite jaotus tegevuste kaupa ja üksikasjad nendega seotud kulude kohta.
   Artikkel 5
   Toetuse maksmine
   1.   Toetust seoses toodete tarnimise ja jagamisega makstakse üksnes:
   
               a)
            
            
               kviitungi esitamisel tegelikult tarnitud ja jagatud koguste kohta või
            
         
               b)
            
            
               pädeva asutuse poolt enne toetuse lõplikku maksmist tehtud kontrollimise aruande põhjal, kui aruandes on kirjas, et maksetingimused on täidetud või
            
         
               c)
            
            
               kui liikmesriik lubab, alternatiivse tõendusmaterjali esitamise korral selle kohta, et kava kohaselt tarnitavate ja jagatavate koguste eest on makstud.
            
         2.   Järelevalveks ja hindamiseks, reklaamiks ja kaasnevateks meetmeteks antavat toetust makstakse, kui asjaomased materjalid on kätte saadud või asjaomased teenused osutatud ning kui liikmesriikide pädevate asutuste nõutud vastavad tõendavad dokumendid on esitatud.
   3.   Pädev asutus maksab toetust kolme kuu jooksul pärast toetusetaotluse esitamise tähtaega.
   Artikkel 6
   Järelevalve ja hindamine
   1.   Delegeeritud määruse (EL) 2016/247 artikli 8 lõikes 1 osutatud järelevalvet teostatakse haldus- ja kontrollikohustustest tulenevate andmete (sh need, mis on sätestatud käesoleva määruse artiklites 4 ja 5) põhjal.
   Liikmesriigid teatavad komisjonile järelevalve tulemused 30. novembriks pärast asjaomase õppeaasta lõppu.
   2.   Liikmesriigid esitavad komisjonile delegeeritud määruse (EL) 2016/247 artikli 8 lõikega 2 ette nähtud hindamise tulemusi sisaldava hindamisaruande eelmist viit õppeaastat hõlmava rakendusperioodi kohta kõnealuse perioodile järgneva aasta 1. märtsiks.
   Esimene hindamisaruanne esitatakse hiljemalt 1. märtsiks 2017.
   3.   Komisjon avaldab liikmesriikide järelevalve- ja hindamisaruannete tulemused.
   Artikkel 7
   Halduskontrollid
   1.   Liikmesriigid võtavad kõik vajalikud meetmed, et tagada käesoleva määruse järgimine. Kõnealused meetmed hõlmavad kõigi toetusetaotluste halduskontrolli.
   2.   Halduskontrollid toodete tarnimise ja jagamisega seotud toetuse suhtes hõlmavad liikmesriikide poolt määratletud, toodete tarnimist tõendavate dokumentide kontrollimist.
   Halduskontrollid seoses järelevalveks ja hindamiseks, reklaamiks ja kaasnevateks meetmeteks antava toetusega hõlmavad materjalide tarnimise ja teenuste osutamise ning taotletud kulude õigsuse kontrollimist.
   3.   Toodete tarnimiseks ja jagamiseks ning kaasnevateks meetmeteks antava toetuse korral lisanduvad halduskontrollidele kohapealsed kontrollid vastavalt artiklile 8.
   Artikkel 8
   Kohapealsed kontrollid
   1.   Toodete tarnimise ja jagamisega seotud toetuse suhtes tehakse kohapealsed kontrollid ja selle raames kontrollitakse eelkõige järgmist:
   
               a)
            
            
               delegeeritud määruse (EL) 2016/247 artikli 6 lõikes 2 osutatud arvepidamine, sh sellised finantsdokumendid nagu ostu- ja müügiarved, saatelehed ning pangaväljavõtted;
            
         
               b)
            
            
               toodete kasutamine vastavalt käesolevale määrusele.
            
         2.   Kohapealsed kontrollid tehakse iga õppeaasta kohta. Need hõlmavad eelneva 12 kuu jooksul toimunud tegevusi.
   Kohapealsed kontrollid võivad toimuda kaasnevate meetmete rakendamise ajal.
   3.   Kohapealsete kontrollide koguarv peab hõlmama vähemalt 5 % riigis väljamakstud toetusest ja vähemalt 5 % kõigist toetusetaotlejaist, kes tegelevad toodete tarnimise ja jagamisega ning rakendavad kaasnevaid meetmeid.
   Kui liikmesriigis on toetuse taotlejate arv väiksem kui sada, tehakse kohapealsed kontrollid vähemalt viie taotleja tööruumides.
   Kui liikmesriigis on toetuse taotlejate arv väiksem kui viis, tehakse kohapealsed kontrollid kõigi taotlejate tööruumides.
   Kui taotleja, kes ei ole haridusasutus, taotleb toodete tarnimise ja jagamisega seotud toetust, lisanduvad kõnealuse taotleja tööruumides tehtavatele kohapealsetele kontrollidele vähemalt kahe haridusasutuse tööruumides tehtavad või taotleja nimekirjas vastavalt delegeeritud määruse (EL) 2016/247 artikli 6 lõikele 2 esitatud haridusasutustest vähemalt 1 % kohapealsed kontrollid, olenevalt sellest, kumb on suurem.
   Kui taotleja taotleb toetust seoses kaasnevate meetmetega, võib taotleja tööruumides tehtavad kohapealsed kontrollid riskianalüüsi põhjal asendada selliste kohtade kontrollimisega kohapeal, kus kaasnevad meetmed on võetud. Liikmesriigid määravad selliste kohapealsete kontrollide arvu kindlaks riskianalüüsi põhjal.
   4.   Riskianalüüsi põhjal valib pädev asutus need taotlejad, keda kontrollitakse kohapeal.
   Sel eesmärgil võtab pädev asutus arvesse eelkõige järgmist:
   
               a)
            
            
               eri geograafilised piirkonnad;
            
         
               b)
            
            
               vigade kordumine ja möödunud aastatel tehtud kontrollide tulemused;
            
         
               c)
            
            
               asjaomase toetuse suurus;
            
         
               d)
            
            
               taotlejate kategooriad;
            
         
               e)
            
            
               kaasnevate meetmete liigid, kui on.
            
         5.   Rangelt piiratud minimaalne etteteatamine on lubatud, kui see ei kahjusta kontrollimise tulemust.
   6.   Pädev kontrolliasutus koostab kontrolliaruande iga kohapealse kontrolli kohta. Aruandes kirjeldatakse täpselt iga kontrollitud punkti.
   Kontrolliaruanne koosneb järgmistest osadest:
   
               a)
            
            
               üldosa, mis sisaldab järgmist teavet, kui see on asjakohane:
               
                           i)
                        
                        
                           kava suhtes kohaldatav strateegia, hõlmatud ajavahemik, kontrollitud toetusetaotlused, toodete kogused, osalevad haridusasutused, hinnang selliste laste arvu kohta, kelle puhul on toetust makstud, ja asjaomane rahasumma;
                        
                     
                           ii)
                        
                        
                           kohalviibivad vastutavad isikud;
                        
                     
         
               b)
            
            
               osa, milles eraldi kirjeldatakse tehtud kontrolle ning mis sisaldab eelkõige järgmist teavet:
               
                           i)
                        
                        
                           kontrollitud dokumendid;
                        
                     
                           ii)
                        
                        
                           tehtud kontrollide laad ja ulatus;
                        
                     
                           iii)
                        
                        
                           märkused ja tulemused.
                        
                     
         7.   Liikmesriigid teatavad komisjonile teostatud kohapealsed kontrollid ja nendega seotud tulemused hiljemalt 30. novembriks pärast õppeaasta lõppu.
   Artikkel 9
   Alusetult makstud summade tagasinõudmine
   Alusetult makstud summade tagasinõudmise suhtes kohaldatakse rakendusmääruse (EL) nr 809/2014 artiklit 7 mutatis mutandis.
   Artikkel 10
   Kavale antava liidu toetuse avalikustamine
   1.   Kui liikmesriigid otsustavad delegeeritud määruse (EL) 2016/247 artiklis 10 osutatud plakati kasutamata jätta, peavad nad oma strateegias selgitama, kuidas nad teavitavad üldsust liidu rahalisest toetusest nende koolikavale.
   2.   Delegeeritud määruse (EL) 2016/247 artikli 4 lõike 1 punkti b alapunktis ii osutatud teavitamise ja avalikustamise vahendid peavad võimaluse korral olema varustatud Euroopa Liidu lipuga ja sisaldama märget „koolipuuvilja ja kooliköögivilja kava” või selle akronüümi ja märget liidu rahalise toetuse kohta.
   3.   Delegeeritud määruse (EL) 2016/247 artikli 4 lõike 1 punkti b alapunktis iii osutatud kaasnevate meetmete raames kasutatavad vahendid ja õppematerjalid peavad võimaluse korral olema varustatud Euroopa Liidu lipuga ja sisaldama märget „koolipuuvilja ja kooliköögivilja kava” või selle akronüümi ja märget liidu rahalise toetuse kohta.
   4.   Viited liidu rahalisele toetusele peavad olema vähemalt sama selgelt nähtavad kui viited liikmesriigi koolikava toetavate muude eraõiguslike või avalik-õiguslike isikute antud toetustele.
   5.   Liikmesriigid võivad jätkata enne 26. veebruari 2016 trükitud plakatite ja muude reklaamivahendite kasutamist vastavalt määrusele (EÜ) nr 288/2009.
   Artikkel 11
   Teatamine
   Liikmesriigid peavad käesoleva määruse kohased teated komisjonile koostama vastavalt komisjoni määrusele (EÜ) nr 792/2009 (8).
   Artikkel 12
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse 2016/2017. õppeaastal ja sellele järgnevatel õppeaastatel antava toetuse suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  ELT L 347, 20.12.2013, lk 549.
   
      (3)  ELT L 346, 20.12.2013, lk 12.
   
      (4)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
   
      (5)  Komisjoni määrus (EÜ) nr 288/2009, 7. aprill 2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele (ELT L 94, 8.4.2009, lk 38).
   
      (6)  Komisjoni delegeeritud määrus (EL) 2016/247, 17. detsember 2015, millega täiendatakse Euroopa Parlamendi ja nõukogu määrust (EL) nr 1308/2013 seoses liidu toetusega, mida antakse koolipuuvilja ja kooliköögivilja kava raames puu- ja köögivilja, töödeldud puu- ja köögivilja- ning banaanitoodete tarnimiseks ja jagamiseks (vt käesoleva Euroopa Liidu Teataja lk 1).
   
      (7)  Komisjoni rakendusmäärus (EL) nr 809/2014, 17. juuli 2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).
   
      (8)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).
   
      LISA
      
         Liidu toetussummade soovituslik jaotus liikmesriikide kaupa
      
      
                  Liikmesriik
               
               
                  Kaasrahastamise määr (%)
               
               
                  6–10aastaste laste absoluutarv
               
               
                  eurodes
               
            
                  Austria
               
               
                  75
               
               
                  406 322
               
               
                  2 239 273
               
            
                  Belgia
               
               
                  75
               
               
                  611 450
               
               
                  3 369 750
               
            
                  Bulgaaria
               
               
                  90
               
               
                  316 744
               
               
                  2 094 722
               
            
                  Horvaatia
               
               
                  90
               
               
                  205 774
               
               
                  1 360 845
               
            
                  Küpros
               
               
                  75
               
               
                  44 823
               
               
                  290 000
               
            
                  Tšehhi Vabariik
               
               
                  88
               
               
                  480 495
               
               
                  3 124 660
               
            
                  Taani
               
               
                  75
               
               
                  328 182
               
               
                  1 808 638
               
            
                  Eesti
               
               
                  90
               
               
                  66 436
               
               
                  439 361
               
            
                  Soome
               
               
                  75
               
               
                  290 308
               
               
                  1 599 911
               
            
                  Prantsusmaa
               
               
                  76
               
               
                  4 051 279
               
               
                  22 500 145
               
            
                  Saksamaa
               
               
                  75
               
               
                  3 575 991
               
               
                  19 707 575
               
            
                  Kreeka
               
               
                  81
               
               
                  529 648
               
               
                  3 143 600
               
            
                  Ungari
               
               
                  86
               
               
                  482 160
               
               
                  3 031 022
               
            
                  Iirimaa
               
               
                  75
               
               
                  319 126
               
               
                  1 758 729
               
            
                  Itaalia
               
               
                  80
               
               
                  2 853 098
               
               
                  16 719 794
               
            
                  Läti
               
               
                  90
               
               
                  95 861
               
               
                  633 957
               
            
                  Leedu
               
               
                  90
               
               
                  136 285
               
               
                  901 293
               
            
                  Luksemburg
               
               
                  75
               
               
                  29 473
               
               
                  290 000
               
            
                  Malta
               
               
                  75
               
               
                  19 511
               
               
                  290 000
               
            
                  Madalmaad
               
               
                  75
               
               
                  986 118
               
               
                  5 434 576
               
            
                  Poola
               
               
                  88
               
               
                  1 802 733
               
               
                  11 645 350
               
            
                  Portugal
               
               
                  85
               
               
                  527 379
               
               
                  3 284 967
               
            
                  Rumeenia
               
               
                  89
               
               
                  1 054 185
               
               
                  6 869 985
               
            
                  Slovakkia
               
               
                  89
               
               
                  262 703
               
               
                  1 709 502
               
            
                  Sloveenia
               
               
                  83
               
               
                  91 095
               
               
                  554 291
               
            
                  Hispaania
               
               
                  75
               
               
                  2 337 457
               
               
                  12 939 604
               
            
                  Rootsi
               
               
                  75
               
               
                  518 322
               
               
                  2 856 514
               
            
                  Ühendkuningriik
               
               
                  76
               
               
                  3 494 635
               
               
                  19 401 935
               
            
                  
                     EL 28
                  
               
               
                  
                     79
                  
               
               
                  
                     25 917 593
                  
               
               
                  
                     150 000 000